CICO – PROSESSIN ALKU

Koulutiimin jäsen täyttää opettajan kanssa haastatellen lomakkeen *Käyttäytymisen arviointi tehostetun tuen interventiota varten*

Opettaja ehdottaa oppilasta CICO – tukeen

* opettajan arvion mukaan oppilaalla vaikeuksia noudattaa koulun sääntöjä tai oppilaalla vaikeuksia arjessa päivittäin toistuvien toimintamallien ja tehtävien suorittamisessa
* opettajan arvion mukana oppilas vaatii käyttäytymiseen tai arjen toimintojen suorittamiseen liittyvää korjaavaa palautetta päivittäin

Havainnointivaihe:

* niille oppilaille, joiden kanssa tilanne on vakava ja ongelmallisen käyttäytymisen todennäköisyys on korkea
* opettaja ja koulunkäynninohjaaja havainnoivat oppilasta 3 – 5 koulupäivää

Haastattelija esittelee arvioinnin kokonaisuuden koulutiimille, joka päättää CICO-tuen aloittamisesta sekä tarvittavien muiden tukitoimien aloittamisesta.

CICO – TUKI KONKREETTISESTI

Oppilaalle laaditaan 1 – 2 tavoitetta, jotka tukevat ongelmakäyttäytymisen vähenemistä

Mitä konkreettisempi tavoite, sen helpompi oppilaan on saavuttaa se

Työskentely kestää vähintään 5 – 7 viikkoa, tuloksia tarkastellaan 2 – 3 viikon välein

Oppilas tapaa CICO – ohjaajan joka aamu ja joka iltapäivä.

Oppilas saa CICO – ohjaajalta päivän pistekortin matkaansa.

Oppilas kertaa omat tavoitteensa CICO – ohjaajan kanssa

* CICO – ohjaajan tehtävänä on kannustaa oppilasta onnistumiseen
* aikaa menee n. 2 – 5 min /tapaaminen

Päivän aikana kortti kulkee oppilaan matkassa.

Oppituntien lopuksi opettaja / koulunkäynninohjaaja arvioi korttiin tavoitteen onnistumisen.

Päivän lopussa oppilas laskee yhdessä CICO – ohjaajan kanssa päivän onnistumisprosentti (tavoitetaso 60 – 80 % onnistuneita hetkiä).

Kortti laitetaan kotiin allekirjoitettavaksi.

Kun oppilaalla on onnistuneita päiviä määrä X, niin hän saa palkkion.

Palkkiot ovat koulun päätettävissä, mutta oppilaan mielipidettäkin voi kuunnella.

Palkkiojärjestelmä voi olla myös kasvava.

CICO – TUKI: ROOLIT & TEHTÄVÄT

Koulutiimi:

* arvioi ja päättää CICO – tuen aloittamisesta
* kokoontuu 2 viikon välein tarkastelemaan saatuja tuloksia
* päättää CICO – tuen jatkamisesta, muokkaamisesta ja päättämisestä

CICO – ohjaaja:

* aamu- ja iltapäivätapaamiset
* kannustaminen ja positiivinen palaute; tsemppaus onnistumiseen!
* säilyttää oppilaan pistekortit

Opettaja:

* tekee havainnointityön ennen CICO – tuen aloittamista
* arvioi oppilaan tavoitteen saavuttamista ja onnistumista oppituntien lopuksi
* antaa positiivista palautetta onnistumisista

Huoltajat:

* toimivat kannustajina ja positiivisen palautteen antajina

Oppilas:

* tulee aamu- ja iltapäivätapaamisiin sovitusti
* huolehtii omasta seurantakortistaan (koulupäivän aikana ja allekirjoitukset kotona)
* on vastuussa myös omasta onnistumisestaan; asenne kohdallaan ja halu onnistua!